55 



pumila, Flor. Pruss. Rubum caule unifloro, foliis ternatis, qui idem est 

 cum Rubo humili flore purpureo Buxb. Cent. V.^ quemque jam ante 15 

 annos Messerschmidius ^ in Sibiria eleganter & accurate descripsit. Struthi- 

 opteris Cordi & Thalii Sylv. Herc, quae copiose in locis uliginosis circa 

 hane urbem provenit, est eadem planta cum Filice palustri maxima G. B. 

 Prodr. & Struthiofera Munting nec non & Lonchitide Norwegica majori 

 Pet. Muntingius et Petiverius folia tantum fructifera a sterilibus omnino 

 diversa viderunt. Occasione hujus dissertationerna conscripsi, Gommentar. 

 nostris inserendam, de omnibus Filicum late sic dictarum speciebus, qu« 

 folia obtinent duplicis generis, alia nempe sterilia, alia fructifera, in qua 

 etiam aliquot novse species Americange describuntur et delineantur. Ge- 

 nera Tua plantarum exacte ex vivis plantis definita esse, nuUus dubito, 

 verum plurimarum character sumptus videtur e siccis tantum, aut ex 

 iconibus et descriptiohibus minus accuratis, quales sunt Horti Malabarici. 

 Fieri ergo facile potest, ut non pauci errores irrepserint. De mutatis tot 

 nominibus scribis Te rationem reddere in Gritica Botanica. Gredo Te 

 secundum suppositas regulas in Fundamentis Botan. exhibitas egisse. 

 Verum plures forsan istarum regularum non omnibus probantur, adeoque 

 nec mutata nomina. Perpende quaeso, quod si unusquisque tales regulas 

 et axiomata pro lubitu assumere vellet, nominaque plantarum jam nota 

 »fc optimis Auctoribus probata evertere, illorumque loco nova efHngere, 

 quid tandem inde fieret? plus quam Babylonica nominum confusio. 

 Gandide & sincere, non animo disputandi aut contradicendi haec scribo. 

 Siegesbecius, homo sui generis, criticam dissertationem, qua scripta Tua 

 dure satis reprehenduntur, prselo submisit, cumque desiderio D^ Archiatri 

 typis Academ. imprimalur, eam perlegendi occasionem habui.^ Brevis 

 admodum est, sed brevitatem, ut mihi quidem videtur, arrogantia & in- 

 vidia repensat. Idem sentiendum de praemissis huic dissertationi funda- 

 mentis botanicis. Geratocarpum florentem nondum vidi; capsulas autem 

 seminales literis hisce inclusas mitto, e specimine depromptas in ulteriori 

 Sibiria lecto, ubi Guniculis salientibus longissima cauda instructis'' pabuli 

 loco inservit haec planta. Proximo vere, si me certiorem reddideris, quid 

 Tibi desit de centuriis Buxb. vel de Gommentar. nostris, forte simul cum 

 Tractatu meo de rarioribus plantis Tatariae & Sibiriae, descriptionibus & 

 figuris illustratis, accipies.* 



Vale & me ama. Scribebam Petropoli d. 15° Novembr. 1737. 



Linn. Soc, Vol. I: 130—131. Engelsk öfvers. tryckt i Smith, Vol. 2, s. 

 192-196. 



* Caroli Linn^i Musa Cliffortiana . . . (Lugd. Bat. 1736). 



